KOMMISSIONEN FOR DE EUROPÆISKE FÆLLESSKABER 
Bruxelles, den 26.04.1995 
KOM(95) 143 endelig udg. 
95/0107 (SYN) 
KOMMISSIONENS MEDDELELSE TIL RÅDET 
Forslag til Rådets forordning om ændring af forordning (EØF) nr. 259/93 om 
overvågning af og kontrol med overførsel af affald inden for, til og fra Det 
Europæiske Fællesskab, med henblik på at forbyde al udførsel af farligt 
affald, der er bestemt til nyttiggørelse, fra OECD- til ikke-OECD-lande. 
Forslag til 
RÅDFTS FORORDNLNG (EF) 
Forslag til Rådets forordning 
om ændring af forordning (EØF) nr. 259/93 
om overvågning af og kontrol med overførsel af affald 
inden for, til og fra Det Europæiske Fællesskab 
(forelagt af Kommissionen) 
2-
KOMMISSIONENS MEDDELELSE TIL RÅDET 
Vedr: Forslag til Rådets forordning om ændring af forordning (EØF) nr. 259/93 om 
overvågning af og kontrol med overførsel af affald inden for, til og fra Det 
Europæiske Fællesskab, med henblik på at forbyde al udførsel af farligt 
affald, der er bestemt til nyttiggørelse, fra OECD- til ikke-OECD-lande. 
Indledning 
1. Med vedlagte forslag til forordning ændres artikel 16, stk. 1, i Rådets forordning 
(EØF) nr. 259/93 om overvågning af og kontrol med overførsel af affald inden for, 
til og fra Det Europæiske Fællesskab. Formålet er at forbyde eksport af farligt 
affald, der er bestemt til nyttiggørelse, fra OECD- til ikke-OECD-lande fra den 1. 
januar 1998. Med denne ændring gennemføres beslutning H/12, der blev vedtaget af 
den anden partskonference for Basel-konventionen i marts 1994. 
Baggrund 
2. Det Europæiske Fællesskab er fuldgyldig part i Basel-konventionen om 
grænseoverskridende overførsel af farligt affald og bortskaffelsen heraf. 
3. Rådets forordning (EØF) nr. 259/93 omsætter bestemmelserne i Basel-konventionen 
i fællesskabsretten gennem indførelse af et system med overvågning af og kontrol 
med overførsel af affald inden for, til og fra EF. 
Eksport af affald, der er opført i forordningens bilag II (grønt affald), og som 
udelukkende er bestemt til nyttiggørelse, er undtaget fra forordningens 
anvendelsesområde, medmindre bl.a. bestemmelserne i artikel 1, stk. 3, litra b)-e), 
og artikel 17, stk. 1-3, finder anvendelse. 
I forordningens artikel 14 forbydes al udførsel til ikke-OECD-lande af såvel farligt 
som ufarligt affald, der er bestemt til bortskaffelse. Endvidere forbydes al udførsel 
til AVS-landene af farligt affald, såvel til bortskaffelse som til nyttiggørelse. 
4. Den anden partskonference for Basel-konventionen vedtog den 25. marts 1994 
beslutning 11/12, der foreskriver øjeblikkeligt forbud mod al eksport af farligt 
affald, der er bestemt til bortskaffelse, fra OECD- til ikke-OECD-lande og forbud 
mod al eksport af farligt affald, der er bestemt til nyttiggørelse, senest den 1. januar 
1998. 
Beslutningen tillader endvidere kun eksport af farligt affald, der er bestemt til 
nyttiggørelse, til ikke-OECD-lande indtil den 1. januar 1998 på visse betingelser. 
Betingelserne går ud på, at det pågældende land ikke må have indført nationalt 
forbud mod indførsel af farligt affald, og at det giver Basel-konventionens 
sekretariat nærmere oplysninger om, hvilke typer farligt affald der kan importeres, 
hvor store mængder det drejer sig om, og detaljerede tekniske oplysninger om den 
genvindings/nyttiggørelsesproces, der skal anvendes, og om, hvordan de 
restprodukter, som er tilbage efter genvindings/nyttiggørelsesprocessen, skal 
bortskaffes. 
3-
5. Denne beslutning fik på rådsmødet den 24. marts 1994 enstemmig tilslutning fra 
alle medlemsstaterne og fra Fællesskabet selv. På rådsmødet den 9. marts 1995 
bekræftede miljøministrene på ny deres tilslutning til beslutningen ved at sende 
Basel-konventionens sekretariat en erklæring herom. Kommissionen afgav tilsagn 
om at fremsætte forslag til ændring af forordning 259/93 i overensstemmelse 
hermed, med henblik på Rådets møde i juni. 
6. På anmodning af Rådet og på Det Europæiske Fællesskabs vegne sendte 
Kommissionen Basel-konventionens sekretariat et forslag til ændring, der forbyder 
udførsel af farligt affald, der er bestemt til bortskaffelse, fra OECD- til ikke-
OECD-lande (jf. § 1 i beslutning 11/12). Hvad angår udførsel af farligt affald, der 
er bestemt til nyttiggørelse, fandt Kommissionen det hensigtsmæssigt at afvente 
udkommet af den "Global Workshop on the Implementation and the Applicability 
of Decision 11/12", der blev afholdt i Dakar, Senegal, den 15.-17. marts 1995. 
På denne workshop var der enighed om, at der generelt burde arbejdes videre med 
at definere, klassificere og karakterisere farligt affald, for mere nøjagtigt at kunne 
bestemme, hvad Basel-konventionen og dermed beslutning 11/12 omfattede. 
Resultaterne af workshoppen gav imidlertid ikke grund til at udsætte 
gennemførelsen af beslutning 11/12. 
7. For at opfylde tilsagnet til Rådet og af politiske og juridiske grunde er det nu 
nødvendigt at omsætte beslutning 11/12 i fællesskabsretten og opfylde det tilsagn på 
internationalt plan, Fællesskabet og samtlige medlemsstater afgav den 25. marts 
1994, da beslutning 11/12 blev vedtaget. 
8. Artikel 16 i forordning 259/93 regulerer udførsel af farligt affald med henblik på 
nyttiggørelse. For at omsætte beslutning 11/12 i den relevante fællesskabsret er det 
derfor nødvendigt at ændre artikel 16 i denne forordning. 
9. Når dette forslag er blevet godkendt, må Kommissionen anmode Rådet om at 
bemyndige den til, på Fællesskabets vegne, at deltage i Basel-konventionsparternes 
drøftelser med henblik på at ændre konventionen i overensstemmelse med 
beslutning 11/12. 
10. Kommissionen anmoder derfor Rådet om at godkende vedlagte forslag til 
forordning. 
-4-
BEGRUNDELSE 
1. Den anden partskonference for Basel-konventionen om grænseoverskridende 
overførsel af farligt affald og bortskaffelsen heraf vedtog med enstemmighed 
beslutning 11/12 den 25. marts 1994. Med denne beslutning indføres der 
øjeblikkeligt forbud mod al eksport af farligt affald, der er bestemt til bortskaffelse, 
fra OECD- til ikke-OECD-lande, og fra den 1. januar 1998, forbud mod al eksport 
af farligt affald, der er bestemt til nyttiggørelse, fra OECD- til ikke-OECD-lande. 
2. Denne beslutning fik enstemmig tilslutning fra Fællesskabet på Rådets møde den 
24. marts 1994. På miljøministrenes rådsmøde den 9. marts 1995 bekræftede alle 
ministrene deres tilslutning til denne beslutning. 
3. Kommissionen har, på anmodning af Rådet og på Det Europæiske Fællesskabs 
vegne, sendt Basel-konventionens sekretariat et forslag til ændring i 
overensstemmelse med § 1 i beslutning 11/12 (forbuddet mod eksport til 
bortskaffelse). Med hensyn til § 2 vedrørende eksport til nyttiggørelse fandt man 
det hensigtsmæssigt at afvente udkommet af "Global Workshop on the 
Implementation and the Applicability of Decision 11/12", der blev afholdt i Dakar, 
Senegal, den 15.-17. marts 1995. 
4. Resultaterne af workshoppen giver ikke grund til at udsætte gennemførelsen af 
beslutning H/12 i fællesskabsretten. Sigtet med vedlagte forslag til Rådets 
forordning er derfor at ændre Rådets forordning (EØF) nr. 259/93 om overvågning 
af og kontrol med overførsel af affald inden for, til og fra Det Europæiske 
Fællesskab med henblik på at forbyde al udførsel af farligt affald til ikke-OECD-
lande fra den 1. januar 1998. 
-5-
Forslag til Rådets forordning 
om ændring af forordning (EØF) nr. 259/93 
om overvågning af og kontrol med overførsel af affald 95/0107 (SYN) 
inden for, til og fra Det Europæiske Fællesskab 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 
130s, stk. 1, 
under henvisning til forslag fra Kommissionen1*, 
i samarbejde med Europa-Parlamentet2) 
under henvisning til udtalelse fra Det Økonomiske og Sociale Udvalg3), 
under henvisning til Rådets forordning (EØF) nr. 259/93 af 1. februar 1993 øm 
overvågning af og kontrol med overførsel af affald inden for, til og fra Det Europæiske 
Fællesskab4*, særlig artikel 16, og 
ud fra følgende betragtninger: 
Det Europæiske Økonomiske Fællesskab har været part i Basel-konventionen om kontrol 
med grænseoverskridende overførsel af farligt affald og bortskaffelsen heraf siden den 7. 
februar 1994; 
på den anden partskonference for Basel-konventionen vedtoges enstemmigt en beslutning 
("beslutning 11/12") om øjeblikkeligt at forbyde al grænseoverskridende overførsel af farligt 
affald, der er bestemt til bortskaffelse, fra OECD- til ikke-OECD-lande og, fra den 1. 
januar 1998, at forbyde al grænseoverskridende overførsel af farligt affald, der er bestemt 
til nyttiggørelse, fra OECD- til ikke-OECD-lande; 
3) 
4) EFT L 30 af 6.2.1993, s. 1, 
-6 
parterne skal samarbejde og bestræbe sig aktivt på at sikre, at beslutning 11/12 
gennemføres effektivt; 
med hensyn til affald bestemt til bortskaffelse er al udførsel af affald af denne art til 
ikke-OECD-lande allerede forbudt i henhold til artikel 14 i forordning (EØF) nr. 259/93; i 
henhold til artikel 18 i samme forordning forbydes al udførsel af affald til AVS-staterne; 
forordning nr. 259/93 indeholder ikke i sin nuværende form bestemmelser om totalt forbud 
mod udførsel til ikke-OECD-lande af farligt affald, der er bestemt til nyttiggørelse, -
UDSTEDT FØLGENDE FORORDNING: 
Artikel 1 
Der foretages følgende ændringer i forordning (EØF) nr. 259/93: 
1. Artikel 16, stk. 1, affattes således: 
"Artikel 16 
1. Al udførsel med henblik på nyttiggørelse af affald, der er opført i bilag III 
og IV, er forbudt bortset fra udførsel til: 
(a) lande, der er omfattet af OECD-beslutningen; 
(b) andre lande: 
der er parter i Basel-konventionen, og/eller med hvilke Fællesskabet 
eller Fællesskabet og dets medlemsstater har indgået bilaterale, 
multilaterale eller regionale aftaler eller ordninger i 
overensstemmelse med artikel 11 i Basel-konventionen og stk. 2. 
Udførsel af denne art forbydes imidlertid fra den I. januar 1998. 
7-
med hvilke medlemsstater forud for denne forordnings 
anvendelsesdato har indgået bilaterale aftaler og ordninger, når disse 
er forenelige med fællesskabsretten og i overensstemmelse med 
artikel 11 i Basel-konventionen og stk. 2. Kommissionen skal 
underrettes om disse aftaler og ordninger inden tre måneder efter 
denne forordnings anvendelsesdato eller efter aftalens eller 
ordningens anvendelsesdato afhængigt af, hvilken dato der er den 
tidligste, og udløber, når aftaler eller ordninger indgås i 
overensstemmelse med første led. Udførsel af denne art forbydes 
imidlertid fra den 1. januar 1998." 
Artikel 2 
Denne forordning træder i kraft på tredjedagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver medlemsstat. 
Udfærdiget i Bruxelles, den 
ISSN 0254-1459 
KOM(95) 143 endelig udg. 
DOKUMENTER 
DA 07 14 
Katalognummer : CB-CO-95-169-DA-C 
ISBN 92-77-88013-9 
Kontoret for De Europæiske Fællesskabers Officielle Publikationer 
L-2985 Luxembourg i